钦定古今图书集成/明伦汇编/氏族典/第145卷 > 《廖用贤尚友录》 > 孙奋
## 钦定古今图书集成/明伦汇编/氏族典/第145卷 > 《廖用贤尚友录》 > 孙奋

按《吴志孙奋传》：“奋字子扬，霸弟也。母曰仲姬。太元二
年，立为齐王，居武昌。权薨，太傅诸葛恪不欲诸王处
江滨兵马之地，徙奋于豫章。奋怒不从命，又数越法
度。恪上笺谏，奋得笺惧，遂移南昌，游猎弥甚，官属不
堪命。及恪诛，奋下住芜湖，欲至建业观变。傅相谢慈
等谏奋，奋杀之，坐废为庶人，徙章安县。太平三年，封”
为章安侯。建衡二年，孙皓左夫人王氏卒。皓哀念过
甚，朝夕哭临，数月不出。由是民间或谓皓死，讹言“奋
与上虞侯奉当有立者。”奋母仲姬墓在豫章，豫章太
守张俊疑其或然，扫除坟皓闻之，车裂俊，夷三族，
诛奋及其五子，国除。